Document ID: 32011D0009

KOMMISSIONENS AFGØRELSE
af 10. januar 2011
om ændring af afgørelse 2010/89/EU for så vidt angår overgangsforanstaltninger vedrørende anvendelse af visse strukturelle krav i Europa-Parlamentets og Rådets forordning (EF) nr. 852/2004 og (EF) nr. 853/2004 på virksomheder i Rumænien
(meddelt under nummer K(2010) 9695)
(EØS-relevant tekst)
(2011/9/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (1), særlig artikel 12, stk. 2,
under henvisning til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (2), særlig artikel 9, stk. 2, og
ud fra følgende betragtninger:
(1)
Kommissionens afgørelse 2010/89/EU af 9. februar 2010 om overgangsforanstaltninger vedrørende anvendelse af visse strukturelle krav i Europa-Parlamentets og Rådets forordning (EF) nr. 852/2004 og (EF) nr. 853/2004 på visse virksomheder i sektorerne for kød, fiskevarer og ægprodukter samt på køle- og fryselagre i Rumænien (3) begrænser anvendelsen af visse strukturelle krav, der er fastsat i disse forordninger, til visse virksomheder og køle- og fryselagre i den pågældende medlemsstat. Disse overgangsforanstaltninger gælder indtil den 31. december 2010.
(2)
Afgørelse 2010/89/EU foreskriver også, at produkter, der fremstilles eller lagres i de virksomheder og lagre, som er opført i afgørelsens bilag I til IV kun må markedsføres på hjemmemarkedet eller anvendes til videre forarbejdning på virksomhederne.
(3)
Rumænien meddelte i oktober 2010 Kommissionen, at efter en evaluering foretaget af de rumænske veterinærmyndigheder har visse virksomheder, der er opført i ovennævnte afgørelse, afsluttet deres moderniseringsprogrammer og er blevet godkendt, mens andre virksomheder er blevet lukket. Det er derfor nødvendigt at ajourføre listerne i bilagene til afgørelse 2010/89/EU. Bilagene til nævnte afgørelse bør derfor ændres i overensstemmelse hermed.
(4)
Rumænien anslår, at af de 117 virksomheder, der er berørt af moderniseringsprogrammerne, vil 36 af virksomhederne i kødsektoren, tre af virksomhederne i fiskevaresektoren og et køle- og fryselager ikke kunne afslutte deres programmer inden den 31. december 2010, selv om de er langt fremme med hensyn til opfyldelse af kravene.
(5)
Rumænien anslår, at de berørte virksomheder senest den 31. december 2011 helt vil kunne opfylde de relevante strukturelle krav, der er fastlagt i forordning (EF) nr. 852/2004 og (EF) nr. 853/2004. I lyset af de igangværende strukturelle forbedringer er det nødvendigt at forlænge anvendelsesperioden for de i afgørelse 2010/89/EU fastsatte overgangsforanstaltninger indtil denne dato.
(6)
Situationen i denne medlemsstat bør tages op til fornyet vurdering inden den 31. december 2011. Rumænien bør derfor senest den 31. oktober 2011 forelægge Kommissionen en rapport om fremskridtene med hensyn til at modernisere de pågældende virksomheder og køle- og fryselagre.
(7)
Anvendelsesperioden for afgørelse 2010/89/EU bør derfor forlænges indtil den 31. december 2011.
(8)
For at sikre kontinuitet i overgangsforanstaltningerne og undgå forstyrrelser for industrien bør denne afgørelse anvendes fra den 1. januar 2011.
(9)
Afgørelse 2010/89/EU bør derfor ændres i overensstemmelse hermed.
(10)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
I afgørelse 2010/89/EU foretages følgende ændringer:
1)
I artikel 2 ændres »31. december 2010« til »31. december 2011«.
2)
I artikel 3 foretages følgende ændringer:
a)
i indledningen ændres »31. december 2010« til »31. december 2011«
b)
litra c) udgår.
3)
I artikel 4, stk. 1, affattes indledningen således:
»1. Produkter, der fremstilles af virksomheder, som er opført i bilag I eller II, eller som lagres i de virksomheder, der er opført i bilag IV, må kun:«.
4)
I artikel 5, stk. 2, ændres »31. oktober 2010« til »31. oktober 2011«.
5)
I artikel 6 ændres »31. december 2010« til »31. december 2011«.
6)
Bilagene ændres som angivet i bilaget til nærværende afgørelse.
Artikel 2
Denne afgørelse anvendes fra den 1. januar 2011.
Artikel 3
Denne afgørelse er rettet til medlemsstaterne.
Udfærdiget i Bruxelles, den 10. januar 2011.

Labels: 17
7
0
18
15